Document ID: /roh_data/filtered/fineweb-2-filterrobots_roh.jsonl.gz/55297

La valuta digitala Bitcoin ha rut in’ulteriur record. La sonda suentermezdi ha la valuta surpassa per l’emprima giada 60’000 dollars. Il curs è dentant fitg volatil, dapi in’onn crescha il pretsch dentant cuntinuadamain. L’entschatta 2020 era il pretsch anc tar 8’000 dollars.
Tenor experts stat il record en connex cun l’interess dad investiders pli gronds, sco per exempels cassas da malsauns.
Bitcoin
Bitcoins èn daners ch’i dat mo en furma digitala – e betg en furma da munaida u bancnotas sco ils francs svizzers. Bitcoin ha in sumegliant caracter sco aur. Igl è insatge per investir cun la speranza che la valur crescha.